recursal/SuperWikiNEXT-32B huggingface dataset:
இலத்தீன் அமெரிக்க மற்றும் கரியியன் நாடுகளின் சமூகம்.  
**மொத்த மக்கள்தொகை**: 591.662 மில்லியன் (2011)  
**மொத்தப் பரப்பளவு**: 20.438 மில்லியன் சதுர கிமீ  
**அடர்த்தி**: 28.95/சதுர கிமீ
**இலத்தீன் அமெரிக்க மற்றும் கரிபியன் நாடுகளின் சமூகம்** (*Community of Latin American and Caribbean States*, எசுப்பானியம்: *Comunidad de Estados Latinoamericanos y Caribeños, CELAC* அல்லது **செலக்** என்பது இலத்தீன் அமெரிக்கா, கரிபியன் நாடுகள் இணைந்து 2010, பெப்ரவரி 23 ஆம் நாள் உருவாக்கிய ஒரு பிராந்திய அமைப்பாகும் இவ்வமைப்பில் ஐக்கிய அமெரிக்கா, கனடா, மற்றும் பிரான்சின் வெளியூர்ப் பிராந்திய நாடுகள், டச்சு கரிபியன் ஆகிய நாடுகள் தவிர்த்து அமெரிக்காக்களின் அனைத்து நாடுகளும் உறுப்புரிமை பெற்றுள்ளன. அத்துடன் பிரித்தானியாவின் வெளிநாட்டுப் பிராந்தியங்கள், கிரீன்லாந்து ஆகியவையும் இவ்வமைப்பில் உருப்புரிமை பெறவில்லை.

வெனிசுவேலாவில் இதன் முதல் மாநாடு நடைபெற்றது. அம்மாநாட்டின் இறுதியில் நாடுகளின் தலைவர்கள் தமக்கிடையே நெருக்கமான உறவைப் பேணுதற்கு உறுதிகொண்டுள்ளனர்.

நாடுகள்
-------

செலக் அமைப்பு 33 நாடுகளுடன், 5 வித்தியாசமான மொழிகளுடன் கூடி நிற்கின்றது. அவையாவன,

பதினெட்டு எசுப்பானிய மொழி-மொழி பேசும் நாடுகள் (பரப்பளவில் 56%, மக்கள்தொகையில் 63%)

|  |  |  |
| --- | --- | --- |
| * அர்கெந்தீனா
* பொலிவியா
* சிலி
* கொலம்பியா
* கோஸ்ட்டா ரிக்கா
* கியூபா
 | * டொமினிக்கன் குடியரசு
* எக்குவடோர்
* எல் சல்வடோர
* குவாத்தமாலா
* ஒண்டுராசு
* மெக்சிக்கோ
 | * நிக்கராகுவா
* பனாமா
* பரகுவை
* பெரு
* உருகுவை
* வெனிசுவேலா
 |

பன்னிரண்டு ஆங்கிலம்- பேசும் நாடுகள் (பரப்பளவில் 1.3%, மக்கள்தொகையில் 1.1%)

|  |  |
| --- | --- |
| * அன்டிகுவா பர்புடா
* பஹமாஸ்
* பார்படோசு
* பெலீசு
* டொமினிக்கா
* கிரெனடா
 | * கயானா
* ஜமேக்கா
* செயிண்ட். லூசியா
* செயிண்ட். கிட்ஸ் நெவிஸ்
* செயின்ட் வின்செண்டு மற்றும் கிரெனடீன்கள்
* டிரினிடாட் மற்றும் டொபாகோ
 |

ஒரு போர்த்துக்கீசியம்- பேசும் நாடுகள் (பரப்பளவில் 42%, மக்கள்தொகையில் 34% )

* பிரேசில்

ஒரு பிரான்சியம்-பேசும் நாடுகள் (பரப்பளவில் 0.1%, மக்கள்தொகையில் 1.6%)

* எயிட்டி

ஒரு இடச்சு-பேசும் நாடுகள் (பரப்பளவில் 0.8%, மக்கள்தொகையில் 0.1%)

* சுரிநாம்

பன்னிரண்டு நாடுகள் தென் அமெரிக்காவிற்குரியன. இது மக்கள்தொகையில்68% வீதமாகும்.

மேலும் காண்க
------------

* தெற்கத்திய பொதுச் சந்தை

மேற்கோள்கள்
-----------

1. ↑   பரணிடப்பட்டது 2012-04-26 at the வந்தவழி இயந்திரம் *Mexidata* (English) March 1, 2010
2. ↑  Acuerdan crear Comunidad de Estados Latinoamericanos y Caribeños, *அசோசியேட்டட் பிரசு*, பெப்ரவரி 23, 2010.

வெளியிணைப்பு
------------

* செலக் பரணிடப்பட்டது 2012-01-18 at the வந்தவழி இயந்திரம், அதிகாரபூர்வ வலைத்தளம்
தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் **செலவு** என்பது அத்திணையின் ஒரு துறை அல்லது உட்பிரிவு ஆகும். *செலவு* என்னும் சொல் "செல்லுதல்". "போதல்" ஆகிய பொருளைக் கொடுக்கும். வெட்சித் திணையில், பகைவருடைய பசுக் கூட்டங்களைக் கவர்வதற்காகச் செல்லும் செயலைப் பொருளாகக் கொள்ளும் துறை *செலவு* எனப்படுகிறது.

இதனை விளக்க, "வில் தாங்கிய வீரர்கள், பகைவருடைய இடத்தை நோக்கி மலைகள் கொண்ட காட்டினூடாகச் சென்றது" என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*வில்லேர் உழவர் வேற்றுப் புலமுன்னிக்"*
*கல்லேர் கானம் கடந்து சென்றன்று*

எடுத்துக்காட்டு
---------------

*கூற்றினத்து அன்னார் கொடுவின் இடனேந்தி*
*பாற்றினம் பின்படர முன்படர்ந்து - ஏற்றினம்*
*நின்ற நிலைகருதி ஏகினார் நீள்கழைய*
*குன்றம் கொடுவில் லவர்*
- புறப்பொருள் வெண்பாமாலை 04.

குறிப்பு
--------

1. ↑  இராமசுப்பிரமணியன், வ. த. 2009. பக். 20

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
**குசராத்தி கதி** (ஆங்கிலம்: *Gujarati kadhi*; குசராத்தி: કઢી) என்பது கதி எனும் உணவின் குசராத்தி வகை தயாரிப்பாகும். இது மோர் அல்லது தயிர் (தயிர்) மற்றும் கடலை மாவு கொண்டு தயாரிக்கப்படும் மிகவும் பிரபலமான குசராத்தி உணவாகும். கதி குசராத்தி சமையலில் இன்றியமையாத பதார்த்தமாகும்.

பிரபலம்
-------

இந்தியாவிற்கு அமெரிக்கக் குடியரசுத் தலைவர் பராக் ஒபாமா வந்தபோது *குசராத்தி கதி* பரிமாறப்பட்டது. சீன அதிபர் அகமதாபாத்திற்குச் சென்றபோதும் இவரது உணவு வகையில் கதியும் சேர்க்கப்பட்டது. கதி இந்தியாவில் வெவ்வேறு வகைகளாகத் தயாரிக்கப்படுகிறது. இதன் காரணமாகக் குசராத்தி கதி சிந்தி கதி, ராஜஸ்தானி கதி, போஹ்ரி கதி அல்லது யுபி காதி என அழைக்கப்படுகிறது. இவை ஒவ்வொன்றும் ஒன்றிலிருந்து ஒன்று முற்றிலும் வேறுபட்டது. ஆனால் அனைத்து வகையும் தயிரினை அடிப்படையாகக் கொண்டு தயாரிக்கப்படுகிறது. ஆனால் புளியினை அடிப்படையாகக் கொண்டது சிந்தி கதி. குசராத்தில் இது கிச்சடி அல்லது வேகவைத்த அரிசியுடன் பரிமாறப்படுகிறது.

தயாரிப்பு
---------

பஞ்சாபி காதியுடன் ஒப்பிடும் போது குஜராத்தி காதி இலகுவானது. தயிர் மற்றும் உளுந்து மாவு சில குவளை தண்ணீரில் கலந்து திரவ கலவையாக மாற்றப்படுகிறது. நறுக்கிய பச்சை மிளகாய், நறுக்கிய இஞ்சி மற்றும் சாதத்தை ஒரு பாத்திரத்தில் மிதமான தீயில் வறுத்து, தயிர் கலந்து சில நிமிடங்கள் சூடுபடுத்திக் கிளறப்படுகிறது. கிச்சடி, நாண், சப்பாத்தி அல்லது சாதத்துடன் சூடாகப் பரிமாறப்படும்.

### தேவையான பொருட்கள்

தயிர், உளுந்து மாவு, பெருங்காயம், இலவங்கப்பட்டை தூள், கடுகு, கறிவேப்பிலை, கொத்தமல்லி இலைகள்.

### வகைகள்

பஞ்சாபி கதி, சிந்தி கதி, ராஜஸ்தானி கதி, கதியவாடி கதி.

மேற்கோள்கள்
-----------

1. ↑  "The taste of Gujarat". April 23, 2015 அன்று மூலம் பரணிடப்பட்டது.
2. ↑  "'Gujarati Kadhi', 'Bhuna Gosht Boti' for Obama". *India Today*. India Today.
3. ↑  "How to Make Gujarati Kadhi".
4. ↑  "Express Recipe: How to make Gujarati Kadhi". Indian Express.
5. ↑  "Recipe: Delicious hot Gujarati kadhi". *The Times of india*. .
6. ↑  "Recipe: Gujarati Kadhi". .
7. ↑  "Gujarati Kadhi". *food.ndtv.com/*. NDTV.
8. ↑  "Express Recipe: How to make Gujarati Kadhi".
9. ↑  "The Kathiawadi thali, fully loaded". .

மேலும் படிக்க
-------------

* *Flavorful India: Treasured Recipes from a Gujarati Family*. Hippocrene Books. .
* *Taste Of Gujarat*. Netlancers Inc. . 
[*தொடர்பிழந்த இணைப்பு*]
**குங்சாங் சோடென்** (*Kunzang Choden*, பிறப்பு:1952) பூட்டானிய எழுத்தாளர். ஆங்கில மொழியில் புதினம் ஒன்றை எழுதிய முதல் பூட்டானியப் பெண் என்ற பெருமை படைத்தவர்.

சோடென் பும்தாங் மாவட்டத்தில் பிறந்தவர். அவரது பெற்றோர் நிலவுடமை நிலக் கிழார்கள். அவரது ஒன்பதாவது அகவையில் இந்தியாவிற்கு பள்ளியில் படிக்க அனுப்பப்பட்டு ஆங்கிலக் கல்வி பெற்றார். தில்லியின் இந்திரபிரஸ்தா கல்லூரியில் உளத்தியலில் சிறப்பு இளங்கலைப் பட்டமும் நெப்ராஸ்கா-லிங்கன் பல்கலைக்கழகத்தில் சமூகவியல் இளங்கலைப் பட்டமும் பெற்றவர். பூட்டானில் ஐக்கிய நாடுகள் வளர்ச்சித் திட்டத்தில் பணியாற்றினார். சுவிட்சர்லாந்து நாட்டவரைத் திருமணம் செய்து தற்போது இருவரும் திம்புவில் பணி புரிகின்றனர்.

*தி சர்க்கிள் ஆப் கர்மா* என்ற இவரது முதல் புதினம் பெங்குவின் (இந்தியா) நிறுவனத்தால் 2005இல் பதிப்பிக்கப்பட்டது. கதைக்களம் 1950களில் பூட்டானின் நவீனத்துவ காலத்தில் அமைந்துள்ளது. முதன்மை கதைமாந்தரான சாலை போடும்பூட்டானியப் பெண் நவீனமய பூட்டானுக்கு முந்தைய பாரம்பரியமான ஆணாதிக்க பாலினப் பாத்திரங்களுடனும் புதிய பாலின வாதம் உருவாக்கிய பாத்திரங்களுடனும் எதிர்கொள்ளும் சிக்கல்களை மையமாக கொண்டது. பெரும்பாலான நிகழ்வுகள் வட இந்தியாவில் நடப்பதாகவும் உள்ளது.

2020இல் கோவிட்-19 பெருந்தொற்றுக் காலத்தில், வீட்டில் அடைபட்டிருந்த காலத்தில் சோடெனின் திரைத் தயாரிப்பாளரான மகள், டெச்சென் ரோடெர், தனது அன்னை கதைகளை வாசிப்பதை ஒளிதக் காட்சிகளாக படம் பிடித்து யூடியூப்பில் குழந்தைகளுக்காக தரவேற்றினார்.

நூற்பட்டியல்
------------

* *போக்டேல்சு ஆப் பூட்டான்* (1994) ISBN 974-8495-96-5
* *பூட்டானீசு டேல்சு ஆப் தி எத்தி* (1997) ISBN 1-879155-83-4
* *தாவா: தி இசுடோரி ஆப் எ இசுட்ரே டாக் இன் பூட்டான்* (2004) ISBN 99936-644-0-5
* *தி சர்க்கிள் ஆப் கர்மா* (2005) ISBN 81-86706-79-8
* *சில்லி அன்டு சீஸ் - புட் அன்டு சொசைட்டி இன் பூட்டான்* (2008) ISBN 978-974-480-118-0
* *டேல்சு இன் கலர் அன்டு அதர் இசுடோரீசு* (2009) ISBN 978-81-89884-62-8
* *மெம்பார் டிஷோ - தி பிளேமிங் லேக்* (2012) ISBN 9993689912

மேற்கோள்கள்
-----------

1. ↑  Zubaan Books. Circle of Karma website பரணிடப்பட்டது 2007-10-20 at the வந்தவழி இயந்திரம்.
2. ↑  Avijit Ghosh. "Coming full circle." *தி டெலிகிராஃப்*. 3 April 2005.
3. ↑  Zubaan Books பரணிடப்பட்டது 2007-10-20 at the வந்தவழி இயந்திரம்
4. ↑  Mathai, Anna Sujatha (17 July 2005). "Rooted in the soil and earth". *தி இந்து*. Archived from the original on 20 டிசம்பர் 2015.. பார்த்த நாள்: 14 January 2019.
5. ↑  "Tell Me A Story: Rediscovering The Lost Art Of Oral Narrations".
Cover of music score for "Jim Crow Jubilee," published in Boston in 1847.
**ஜிம் குரோ சட்டங்கள்** (*Jim Crow laws*) என்பன 1876க்கும் 1965க்கும் இடையே மாநில மற்றும் கூட்டரசால் இயற்றப்பட்ட சட்டங்களைக் குறிக்கும். இந்தச் சட்டங்கள் முன்னாள் கூட்டமைப்பின் தெற்கு மாநிலங்களில் அனைத்து பொது வசதிகளிலும் *சட்டப்படி* இனவாரி தனிப்படுத்துகையைக் கட்டாயமாக்கின. 1890 முதல் ஆபிரிக்க அமெரிக்கர்களுக்கு "தனியான ஆனால் சமமான" நிலை வழங்கப்பட்டது. இந்தப் பிரிப்பினைச் செயற்படுத்துகையில் வெள்ளை அமெரிக்கர்களுக்கு வழங்கப்பட்டதை விட மோசமான நிலைக்கு ஆபிரிக்க அமெரிக்கர்கள் தள்ளப்பட்டனர். பல பொருளியல், கல்வி, மற்றும் சமூகப் பின்னடைவுகளுக்கு இவை வழிவகுத்தன. *சட்டப்படி*யானப் பிரிப்பு தெற்கத்திய ஐக்கிய அமெரிக்காவில் மட்டுமே முதன்மையாக இருந்தது. வட மாநிலங்களில் இத்தகையப் பிரிப்பு பொதுவாக *நடைமுறைப்படி* இருந்தது. காட்டாக குடியிருப்புகளில் பிரிப்புகள் வரைமொழி உடன்பாடுகளாலும், வங்கி கடன் கொடுத்தல்களிலும் பணி அமர்த்தல் செய்முறைகளிலும் தனிப்படுத்துதல் இருந்தன. தவிர தொழிற்சங்கங்களும் வேறுபாட்டை நிலைநிறுத்துமாறு செயல்பட்டன.

ஜிம் குரோ சட்டங்களின்படி அரசுப் பள்ளிகள், அரசு அலுவலகங்கள், பொதுவிடங்கள், பொதுப் போக்குவரத்து வசதிகளில் தனிப்படுத்துகை இருந்தது. இங்கெல்லாம் ஓய்விடங்கள், உணவகங்கள், குடிநீர் ஊற்றுகள் போன்ற வசதிகள் வெள்ளையருக்கும் கறுப்பினத்தவருக்கும் தனித்தனியாக அமைக்கப்பட்டிருந்தன. ஐக்கிய அமெரிக்க படைத்துறையும் தனித்தனியாகப் பிரிக்கப்பட்டிருந்தது.

இந்தச் சட்டங்கள் முன்னதாக 1800-1866களில் நிலவிவந்த, ஆபிரிக்க அமெரிக்கருக்கு எவ்வித உரிமைகளையும் வழங்காத, *கருப்புச் சட்டங்களை* ஒட்டி இயற்றப்பட்டன. 1954ஆம் ஆண்டில் *பிரவுன் எதிர் கல்வி வாரியம்* வழக்கில் ஐக்கிய அமெரிக்க உச்ச நீதிமன்றம் அரசுப் பள்ளிகளில் தனிப்படுத்துகையை அரசியலமைப்பிற்கு முரணானதாக தீர்ப்பளித்தது. *கறுப்பினர் முன்னேற்றத்திற்கான தேசியக் கழகம்* (NAACP) இந்தச் சட்டங்களை நீக்கப் போராடி வந்தது. அனைத்து ஜிம் குரோ சட்டங்களும் *குடிசார் உரிமைகள் சட்டம், 1964* மற்றும் *வாக்களிப்பு உரிமைகள் சட்டம் 1965* ஆகியவற்றால் ஒழிக்கப்பட்டன.
**ஜிமெயில் டிரைவ்** என்பது மைக்ரோசாப்ட் இன்டெர்நெட் எக்ஸ்புளோளர் உலாவியின் ஓர் இலவச நீட்சியாகும்.[] இது ஜிமெயில் மின்னஞ்சல் உள்ள கணினிகளின் வலையமைப்பில் ஓர் பகிரப்பட்ட இடமொன்றை உருவாக்குகின்றது. கணினிகளின் தட்டுக்களில் செய்வதைப் போன்றே நகலெடுத்தல் ஒட்டுதல் போன்றவற்றைச் செய்ய இயலும்.

தொழிற்பாடுகள்
-------------

ஜிமெயில் ட்றைவ் அஞ்சற்பெட்டி ஜிமெயில் மின்னஞ்சலின் கணக்கினைப் பயன்ப்டுத்தி கோப்புகளைப் பாவிக்கும் முறையாகும். இம்முறை ஜிமெயிலைப் பாவிப்பதால் ஜிமெயிலிலுள்ள அதே கட்டுப்பாடுகள் இங்கும் உண்டு. ஜிமெயில் தனித்து இயங்கக்கூடிய கோப்புக்களையும் மற்றும் சுருக்கப் பட்ட கோப்புக்களையும் கோப்பு நீட்சிப் பெயரை மாற்றி அமைப்பதன் மூலமோ RAR முறையிலோ 7ZIP கோப்புமுறையில் சுருக்கப்பட்ட கோப்புக்களோ சேமிக்க இயலும். மேலும் 20 மெகாபைட் இற்கு மேற்பட்ட கோப்புக்களை ஜிமெயில் அனுமதிக்காது என்பதால் அதை இங்கும் பயன்படுத்த முடியாது. அவ்வாறு 20 மேகாபைட்டிற்கும் மேற்பட்ட கோபுகளை தகவலேற்ற செய்ய வேண்டின், கோப்புகளை கோப்பு பிரிப்பான்(File Splitter) மூலம் சிறு சிறு பகுதிகளாக பிரித்துவிட்டு, அப்பகுதிகளை தகவலேற்றம் செய்யலாம்

ஜிமெயில் டிரைவ் ஓர் பயனர் கணக்கில ஒன்றிற்கு மேற்பட்ட கணினிகளிளூடாக இணைந்து கொள்ளும் வசதிகள் உள்ளது. இது பாதுகாப்புக் குறைவானது எனினும் பல பயனர் உள்ள கோப்பு வழங்கி அல்லது சேவரைப் போன்றும் தொழிற்படும்.

ஜிமெயில் ட்றைவ் தொழிற்படுவதற்கு பயனரின் கணினி இணையத்துடன் இணைக்கப்ட்டு ஜிமெயில் மின்னஞ்சலும் இருக்க வேண்டும். அகலக்கற்றை (broadband) இணைய இணைப்பு இருப்பதுதான் நடைமுறையில் சாத்தியமாகும். ஜிமெயில் டிரைவ் அவ்வப்பபோது மின்னஞ்சலைச் ஆய்வுசெய்து ஏதேனும் புதிய கோப்புக்கள் வந்துள்ளனவா என்று பார்த்து அதன் கோப்புறை அமைப்பை மீளமைத்துக் கொள்ளும்.

எச்சரிக்கை
----------

ஜிமெயில் டிரைவ் ஓர் சோதனைப் மென்பொருளே. இது ஜிமெயிலின் பிரயோக நிரலாக்க இடைமுகத்தில் (API)-இலேயே தங்கியுள்ளது. ஜிமெயில் தமது பிரயோக நிரலாக்க இடைமுகத்தை மாற்றினால் இது செயலிழந்து போகலாம் எனினும் ஜிமெயில் ட்றைவும் ஜிமெயில் மாற்றங்கள் ஏற்றபட ஏற்பட அதற்கேற்ப மாற்றங்களைத் தொடர்ந்து செய்துள்ளதோடு இனியும் செய்வார்கள் என்று எதிர்பார்க்கலாம். தவிர அப்படியே மாற்றங்கள் செய்யமுடியாவிட்டாலும் கோப்புக்கள் அங்கேயேதான் மின்னஞ்சலில் இருக்கும் என்பதால் மீள்விப்பதில்(திரும்பப்ப்பெருவதில்) சிரமம் ஏதும் இருக்காது.

ஜிமெயில் டிரைவைப் பாவிப்பது ஜிமெயிலின் சேவை நிபந்தனைகளை மீறுவதாக அமையலாம்.

ஜிமெயில் ட்றைவ் கூகிளின் சேவை அன்று. இது மூன்றாம் தரப்பில் இருந்து பெறப்படும் சேவையாகும். எனவே ஜிமெயில் பயனர்கள் தமது ஜிமெயில் பற்றிய விபரங்களை மூன்றாம் தரப்பிற்கு பகிரப்படுகின்றது.

வெளியிணைப்புக்கள்
-----------------

ஜிமெயில் டிரைவ் அதிகாரப்பூர்வத் தளம் (ஆங்கில மொழியில்)
நாராயணி மண்டலத்தின் மாவட்டங்கள்
**நாராயணி மண்டலம்** (Narayani Zone) (நேபாளி: नारायणी अञ्चलAbout this soundகேட்க (உதவி·தகவல்)) தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். இம்மண்டலம் மத்திய வளர்ச்சி பிராந்தியத்தில் உள்ளது. இம்மண்டலத்தின் மேற்கே பாயும் **நாராயணி** ஆற்றின் பெயரால், இம்மண்டலத்திற்கு நாராயணி மண்டலம் எனப் பெயராயிற்று. இம்மண்டலத்தில் ஐந்து மாவட்டங்கள் உள்ளது. சித்வான் தேசியப் பூங்கா இம்மண்டலத்தில் உள்ளது.

புவியியல்
---------

நாராயணி மண்டலத்தின் தராய் சமவெளிகளின் வெளிப் பகுதிகளில் பாரா மாவட்டம், பர்சா மாவட்டம், ரவுதஹட் மாவட்டங்களும், தராய் சமவெளியின் உட்பகுதியில் சித்வன் மாவட்டம் மற்றும்  மக்வான்பூர் மாவட்டங்களும் அமைந்துள்ளது.

நாராயணி மண்டலத்தின் தெற்கே தராய் சமவெளிகளும், வடக்கே மலைப்பாங்கான குன்றுப் பகுதிகளும் உள்ளது. இம்மண்டலத்தில் இமயமலைப் பகுதிகள் இல்லை. நாராயணி ஆறு மற்றும் ரப்தி ஆறு இம்மண்டலத்தின் முக்கிய ஆறுகள். *விஷாரரி* மற்றும் *கருடா* ஏரிகள் உள்ளது. இதன் தெற்கே இந்தியா எல்லையாக அமைந்துள்ளது.

தட்ப வெப்பம்
------------

நாராயணி மண்டலம் கடல் மட்டத்திலிருந்து நூற்றி அறுபது மீட்டர் முதல் ஆயிரம் மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம் என மூன்று நிலைகளில் காணப்படுகிறது.

நகரங்கள் மற்றும் ஊர்கள்
-----------------------

பீர்கஞ்ச், பர்வானிபூர், ஜித்பூர், ஆலௌ, ஹெடௌதா, பரத்பூர், நாராயணன்காத், கலையா மற்றும் கௌர் இம்மண்டலத்தின் முக்கிய நகரங்களும், ஊர்களும் ஆகும்.

பிற தகவல்கள்
------------

ஆசியாவில் வளமை மிக்க, 932 சதுர கிலோ மீட்டர் பரப்பளவு கொண்ட சித்வான் மாவட்டத்தின் சித்வான் தேசியப் பூங்கா உலகப் பாரம்பரியக் களங்களில் ஒன்றாக யுனெஸ்கோ நிறுவனத்தால் தேர்த்தெடுக்கப்பட்டுள்ளது. சித்வான் தேசியப் பூங்காவில் வங்காளப் புலிகள் மற்றும் இந்தியக் காண்டாமிருகங்களைக் கொண்டுள்ளது. சித்வான் தேசியப் பூங்காவின் தென்கிழக்கில் 499 சதுர கிலோ மீட்டர் பரப்பளவில் *பர்சா காட்டுயிர் காப்பகம்* செயல்படுகிறது. நெல், கோதுமை, சோளம் பயிரிடுதலே இம்மண்டலத்தின் முக்கிய வேளாண்மைத் தொழில் ஆகும்.

மக்கள் தொகையியில்
-----------------

2011-ஆம் ஆண்டி மக்கள் தொகை கணக்கெடுப்பின் படி, நாராயணி மண்டலத்தின் மக்கள் தொகை 29,75,908 ஆகும்.  இம்மண்டலத்தில் நேபாள மொழி, போஜ்புரி மொழி, மைதிலி மொழி, இந்தி மொழி, பஜ்ஜிகா மொழி, உருது மொழி மற்றும் பிற மொழிகள் பேசப்படுகிறது.

இதனையும் காண்க
--------------

* நேபாளத்தின் வளர்ச்சி பிராந்தியங்கள்
* நேபாளத்தின் மண்டலங்கள்
* நேபாள மாநிலங்கள்
* சித்வான் தேசியப் பூங்கா

மேற்கோள்கள்
-----------

1. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)
2. ↑  NĀRĀYAṆĪ (Zone)
3. ↑  "General Information". 2015-07-04 அன்று மூலம் பரணிடப்பட்டது. 2017-01-12 அன்று பார்க்கப்பட்டது.
**முனைவர் நாராயண் சிங் பதி** (*Dr.Narayan Singh Bhati*) இந்தியாவின் இராசத்தான் மாநிலத்தைச் சேர்ந்த ஓர் எழுத்தாளர் ஆவார். 1930 ஆம் ஆண்டில் இவர் பிறந்தார். இராசத்தானிய மொழியில் ஒரு முக்கிய எழுத்தாளராக கருதப்படுகிறார். கிர்தார் கோபால் சிங் பதியின் தந்தையாகவும் செய்வந்த் சிங் பதியின் தாத்தாவாகவும் இவர் அறியப்படுகிறார்.

பணிகள்
------

1955 ஆம் ஆண்டு முதல் 1993 ஆம் ஆண்டு வரை சோபாசனி சோத்பூரின் சோபாசனியில் உள்ள இராசத்தானி ஆராய்ச்சி நிறுவனத்தின் நிறுவனர் மற்றும் இயக்குநராக இருந்தார். பழைய இராசத்தானிய இலக்கியங்களைப் பாதுகாப்பதில் ஆழ்ந்த ஈடுபாடு கொண்டிருந்தார். 1994 ஆம் ஆண்டு ஏப்ரல் மாதம் 18 ஆம் தேதியன்று நாராயண் சிங் பதி காலமானார்.

மீரான், சஞ்சு, பரம்வீர், ஒலுன், சீவன் தன், இராசத்தான் மற்றும் மால்வாவின் சமூக-பொருளாதார வரலாற்று ஆதாரங்கள் (1700-900AD) ஆகியவை இவரது படைப்புகளில் அடங்கும்.

விருதுகள்
---------

1981 ஆம் ஆண்டு இவரது *பர்சன் ரா தேகோடா துங்கர் லங்கியான்*  என்ற கவிதை நூலுக்கு தில்லி சாகித்ய அகாடமி இவருக்கு விருது வழங்கியது. இராசத்தான் சாகித்ய அகாடமியின் பிருத்விராச்சு பரிசும் இவருக்கு வழங்கப்பட்டுள்ளது. 2010 ஆம் ஆண்டு நாராயண் சிங் பதி பத்மசிறீ விருதைப் பெற்றார்  .

மேற்கோள்கள்
-----------

1. ↑  "Rajasthani Shodh Sansthan". 3 October 2008 அன்று மூலம் பரணிடப்பட்டது. 18 July 2009 அன்று பார்க்கப்பட்டது.
2. ↑   RAJASTHANI (Since 1974) பரணிடப்பட்டது 2009-08-28 at the வந்தவழி இயந்திரம்
3. ↑  K. M. George, தொகுப்பாசிரியர். *Modern Indian Literature-An Anthology*. N. பக். 1147. பன்னாட்டுத் தரப்புத்தக எண்:81-7201-324-8.
4. ↑  "Padma Awards" (PDF). Ministry of Home Affairs, Government of India. 2015. 15 அக்டோபர் 2015 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.



| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States
* நெதர்லாந்து

 |
| மற்றவை | 
* Europeana
* IdRef

 |
**பீட்டர் ஆலன் சுவீட்** *(Peter Alan Sweet)* (1921–2005) ஓர் ஆங்கிலேய வானியலாளர் ஆவார். இவர் 1959 முதல் தன் ஓய்வு ஆண்டான 1982 வரைகிளாசுக்கோ பல்கலைக்கழக இரேஜியசு பேராசியராக இருந்துள்ளார். இவர்1973 இல் இருந்து 1975 வரையில் அறிவியற் புலத்தலைவராக இருந்துள்ளார்.

இவரது முனைவான செய்ல்பாட்டின் கீழ், வானியல் துறை மூன்று பனியாளரில் இருந்து 17 நிலைத்த பணியாளர் வரை விரிவடைந்துள்ளது. இவர் கிளாசுக்கோவில் ஏக்கர் சாலையில் இருந்த புதிய வான்காணக் கட்டிடத்தை இதற்காக எடுத்துக் கொண்டுள்ளார். இக்கட்டிடம் 1967 இல் திறந்து வைக்கப்பட்டது. துறை அலுவலகங்கள் தலைமை வளாகத்தில் அமைந்த அப்போது தான் புதியதாக நிறுவிய பல்கலைத் தோட்டத்தின் கணிதவியல் கட்டிடத்தின் மேல்மாடிக்கு நகர்ந்தன.

இவர் கிங்சுபரி கவுண்டி இலக்கணப் பள்ளீயில் படித்தார். இவர் கேம்பிரிட்ஜ் சிட்னி சுசெக்சு கல்லரியின் கணிதவியல் உயரிய திறந்தநிலை நல்கையான 1942 ஆம் ஆண்டைய விராங்கிலர் ஆவார். இவர் 1942 இலிருந்து இரண்டாம் உலகப்போர் முடியும் வரையில் வான்கல ஆக்க அமைச்சகத்தில் இளநிலை அறிவியல் அலுவலராகப் பணிபுரிந்துள்ளார். இவர் 1947 இல் கிளாசுக்கோ பல்கலைக்கழகத்தில் வானியல் விரிவுரையாளர் ஆனார். இவர் பின்னர், 1952 இல் உதவி இயக்குநராக இலண்டன் பல்கலைக்கழக வான்காணத்துக்கு நகர்ந்தார். இவர் தான் கிளாசுக்கோவில் உள்ள இரேஜியசு கட்டிலில் 1959 இல் அமரும்வரை அப்பதவில் தொடர்ந்திருந்தார்.

மேற்கோள்கள்
-----------

* University of Glasgow Story Peter Sweet accessed 5 March 2014
* Obituary, The Independent Newspaper Professor Peter Sweet accessed 5 March 2014
**நினைவு நிறுவனம்** என்பது பொது அறிவு வளங்களின் களஞ்சியங்களைப் பாதுகாத்து பகிரும் நிறுவனம் ஆகும். நூலகம், ஆவணகம், அருங்காட்சியகம், காட்சிக்கூடம், பண்பாட்டு நிறுவனங்கள் போன்ற நிறுவனங்களுக்கு பொதுவான ஒரு சொல்லாக இது பயன்படுத்தப்படுகின்றது. எண்ணிம உலகில், இந்த நிறுவனங்களின் செயற்பாடுகள் பல நிலைகளில் இணைந்ததாலும், வேறுபாடுகள் குறைந்ததாலும், இவற்றை ஒருங்கே குறிக்க இந்தச் சொல கூடிதலாகப் பயன்படுத்தப்படலாயிற்று.

படைப்புகள், பதிவுகள், பெளதீக பொருட்கள், மரபுத் தளங்கள் (sites) ஊடாக நினைவு நிறுவனம் ஒரு சமூகத்தின் அறிவுத் தளங்களை, வரலாற்றை, அடையாளத்தை, தொடர்புகளை பேண உதவுகின்றது. குடிசார் சமூகத்தின் செயற்பாடுகளுக்கு, குறிப்பாக மக்களாட்சிக்கு, மனித உரிமைகளுக்கு நினைவு நிறுவனங்கள் உதவக் கூடியன.

மேற்கோள்கள்
-----------

1. ↑  The Expert Panel on Memory Institutions and the Digital Revolution. "Leading in the digital World: opportunities for Canada's Memory institutions" (PDF). Council of Canadian Academies. 14 பெப்ரவரி 2017 அன்று பார்க்கப்பட்டது.
2. ↑  The Expert Panel on Memory Institutions and the Digital Revolution. "Leading in the digital World: opportunities for Canada's Memory institutions" (PDF). Council of Canadian Academies. 14 பெப்ரவரி 2017 அன்று பார்க்கப்பட்டது.

வெளி இணைப்புகள்
---------------

* From museum to memory institution: the politics of European culture online
**நினைவுச் சின்னங்களுக்கும், களங்களுக்குமான அனைத்துலக நாள்** (*International Day for Monuments and Sites*) அல்லது **உலக மரபுரிமை நாள்** (*World Heritage Day*) அல்லது **உலகப் பாரம்பரிய நாள்** ஆண்டுதோறும் ஏப்ரல் 18 ஆம் நாள் கொண்டாடப்பட்டு வருகிறது. உலகப் பண்பாட்டு மரபின் பல்வகைத் தன்மைகளின் தொடர்பிலும், அவற்றைக் காப்பாண்மை செய்தல் மற்றும் பாதுகாத்தல் நடவடிக்கைகளின் தொடர்பிலும் மக்களுக்கு விழிப்புணர்வை ஏற்படுத்துவதே இதன் நோக்கமாகும்.

தோற்றம்
-------

1982 ஆண்டில் துனீசியாவில் நடைபெற்ற நினைவுச்சின்னங்களுக்கும் களங்களுக்குமான அனைத்துலக அவையின் கருத்தரங்கில் முன்வைக்கப்பட்ட கருத்துக்களின் அடிப்படையில் ஏப்ரல் 18 ஆம் நாள் "நினைவுச் சின்னங்களுக்கும், களங்களுக்குமான அனைத்துலக நாளாக கொண்டாடப் பரிந்துரைத்தது. 1983 நவம்பரில் நடைபெற்ற யுனெஸ்கோ பொதுச் சபையின் 22 ஆவது கூட்டத் தொடரில், ஏப்ரல் 18 ஆம் நாளை, 'நினைவுச்சின்னங்களுக்கும் களங்களுக்குமான நாளாக' என அறிவித்தது.

இந்த நாளில் என்ன செய்யலாம் என்று அந்த மாநாடு பரிந்துரைத்தது. அதன் படி இந்நாளில்

* கட்டிட பெருமைகளைக் கண்காட்சிகள் அமைத்து விவரிப்பது
* கட்டணம் ஏதுமில்லாமல் இந்த ஒரு நாள் நினைவிடம், அரும் பொருளகம், தலங்களுக்கு மக்களை அனுமதிப்பது
* இந்த நாள் பற்றிய விழிப்புணர்வை ஊடகங்கள் மூலம் மக்களுக்குத் தெரிவிப்பது
* பொது இடங்களில் விவாதங்கள் நடத்துவது
* புத்தகங்கள், தபால் தலைகள் போன்றவற்றை அச்சிடுவது
* பாரம்பரியத்தை காப்பாற்றியவருக்கு சிறப்பு பரிசுகள் வழங்குவது
* பள்ளி மாணவர்கள் மத்தியிலும் இளைஞர்கள் மத்தியிலும் நிகழ்ச்சிகள் நடத்துவது

என்று சில பரிந்துரைகளை வழங்கி உள்ளது.

மேற்கோள்கள்
-----------

1. ↑
2. ↑
3. ↑  Smirnov, Lucile. "18 April - History - International Council on Monuments and Sites". *www.icomos.org*. 2018-06-12 அன்று மூலம் பரணிடப்பட்டது. 2018-05-15 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**நினைவுச்சின்னங்களுக்கும் களங்களுக்குமான அனத்துலக அவை** (International Council on Monuments and Sites) என்பது உலக அளவில் உயர்தொழில் அறிஞர்களை உள்ளடக்கிய ஒரு அமைப்பு ஆகும். ஆங்கிலத்தில் ICOMOS என்னும் சுருக்கப்பெயரால் அறியப்படும் இந்த அவை, பண்பாட்டு மரபு சார்ந்த இடங்களைக் காப்பாண்மை (conservation) செய்வதையும், பாதுகாப்பதையும் (protection) நோக்கமாகக் கொண்டு செயற்பட்டு வருகிறது. கோட்பாடுகள், வழிமுறைகள், அறிவியல் நுட்பங்கள் என்பவற்றைப் பயன்படுத்திக் கட்டிடக்கலை மற்றும் தொல்லியல் சார்ந்த மரபுச் சின்னங்களைக் காப்பாண்மை செய்வதில், ஈடுபட்டுள்ள, அனைத்துலக மட்டத்திலான ஒரே அரசுசாரா நிறுவனம் இதுவேயாகும். 1964 ஆம் ஆண்டில் வெனிஸ் நகரில் கூடிய அவையினால் ஏற்றுக்கொள்ளப்பட்ட நினைவுச் சின்னங்களையும், களங்களையும் காப்பாண்மை செய்தல் மற்றும் பாதுகாத்தல் தொடர்பிலான பட்டயத்தின் அடிப்படையிலேயே இதன் பணிகள் நடைபெற்று வருகின்றன. இப்பட்டயம் *வெனிஸ் பட்டயம்* எனப் பரவலாக அறியப்படுகிறது. உலக மரபுக் களங்கள் தொடர்பில் இவ்வமைப்பு ஐக்கிய நாடுகள் கல்வி அறிவியல் பண்பாட்டு நிறுவனத்துக்கு (யுனெஸ்கோ) ஆலோசனைகளை வழங்கி வருகிறது.

கட்டிடக்கலைஞர்கள், வரலாற்றாளர்கள், தொல்லியலாளர்கள், கலை வரலாற்றாளர்கள், புவியியலாளர்கள், மானிடவியலாளர்கள், பொறியியலாளர்கள், நகரத் திட்டமிடலாளர்கள் போன்ற பல்துறை அறிஞர்கள் இவ்வமைப்பில் உறுப்பினர்களாக உள்ளனர். இது இவ்வமைப்பின் பணிகளில் பல்துறைப் பங்களிப்பைப் பெற்றுக்கொள்வதற்கு வசதியாக உள்ளது.

உலகின் பண்பாட்டு மரபுகளின் பல்வகைமை தொடர்பிலும், அவற்றைப் பாதுகாப்பதிலும், காப்பாண்மை செய்வதிலும் எடுக்கப்படவேண்டிய நடவடிக்கைகள் தொடர்பிலும் மக்களுக்கு விழிப்புணர்வை ஏற்படுத்தும் நோக்கில் ஆண்டு தோறும் ஏப்ரல் மாதம் 18 ஆம் நாளை, நினைவுச்சின்னங்களுக்கும், களங்களுக்குமான அனைத்துலக நாள் என அறிவித்துக் கொண்டாடி வருகிறது.
***நினைத்தேன் வந்தாய்*** (*Ninaithen Vandhai*) 1998-ம் ஆண்டு ஏப்ரல் 10-ம் நாள் வெளியான தமிழ்த் திரைப்படமாகும். விஜய், ரம்பா மற்றும் தேவயானி உள்ளிட்டோர் முக்கிய கதாபாத்திரங்களிலும், மணிவண்ணன், சார்லி உள்ளிட்டோர் துணைப் பாத்திரங்களிலும் நடித்திருந்த இத்திரைப்படத்தை கே. செல்வ பாரதி இயக்கியிருந்தார்.

கதைக்கரு
--------

கோகுல கிருஷ்ணன்(விஜய்) ஒரு இசைக் கலைஞர், தன்னுடைய கனவில் ஒரு பெண்ணைப் பார்க்கிறார்; அப்பெண்ணுடைய முகத்தினைப் பார்க்காமல் காதலிக்கவும் துவங்குகிறார். அப்பெண்ணிற்கு அடையாளம், அவளுடைய இடுப்பில் உள்ள மச்சம். அந்தப் பெண்ணை தன்னுடைய மாமா(மணிவண்ணன்) மற்றும் உறவினர்களின் உதவியுடன் நிஜத்தில் தேடுகிறார். இதற்கிடையில் இவருடைய தந்தை, சந்தனக்கவுண்டர் (வினு சக்ரவர்த்தி) கிராமத்துப் பெண்ணான சாவித்ரியை (தேவையானி) நிச்சயம் செய்கிறார். வேறுவழியின்றி கோகுலும் ஒப்புக்கொள்கிறார், சாவித்ரி கோகுலை விரும்ப ஆரம்பிக்கிறார். இதற்கிடையில் வேறொரு திருமணமொன்றில் தன்னுடைய கனவுதேவதையான சுவப்னாவை (ரம்பா) பார்க்கிறார். சுவப்னாவிற்கு இசை கற்றுக்கொடுக்கும் ஆசிரியராகவும் இருக்கிறார் கோகுல். இருவரும் காதல் வயப்படுகின்றனர்.

தன்னுடைய அப்பா செய்த நிச்சயத்தை நிறுத்த முயன்று தோற்றுப்போகிறார் கோகுல், அதை சுவப்னா அறிந்து கொள்கிறார். சுவப்னாவும், சாவித்ரியும் சகோதிரிகள். தன்னுடைய சகோதிரிக்காக சுவப்னா தன்னுடைய காதலைத் தியாகம் செய்கிறார். இதைக் கடைசியில் தெரிந்து கொள்ளும் சாவித்ரி சுவப்னாவையும், கோகுலையும் ஒன்றுசேர்த்து வைக்கிறார்.

நடித்தவர்கள்
------------

* கோகுல கிருஷ்ணனாக விஜய்
* சுவப்னாவாக ரம்பா
* சாவித்ரியாக தேவயானி
* கோகுலின் மாமாவாக மணிவண்ணன்
* சார்லி
* செந்தில்
* மலேசியா வாசுதேவன்
* கோகுலின் அப்பா வினு சக்ரவர்த்தி
* அல்வா வாசு
* ஆர். சுந்தர்ராஜன்
* ரஞ்சித்
* எஸ். என். லட்சுமி

பாடல்கள்
--------

இத்திரைப்படத்திற்கான இசையமைப்பளர் தேவா.

|  |  |  |  |
| --- | --- | --- | --- |
| **பாடல்** | **பாடியவர்(கள்)** | **பாடல் வரிகள்** | **கால அளவு** |
| *வண்ண நிலவே வண்ண நிலவே* | ஹரிஹரன் | பழனி பாரதி | 5:07 |
| *என்னவளே என்னவளே* | மனோ, அனுராதா ஸ்ரீராம் | 4:58 |
| *மல்லிகையே மல்லிகையே* | சித்ரா, அனுராதா ஸ்ரீராம் | 4:54 |
| *உன் மார்பில் விழி மூடி* | சித்ரா | 4:56 |
| *மனிஷா மனிஷா* | தேவா, சபீஷ் குமார், கிருஷ்ணராஜ் | கே. செல்வபாரதி | 5:13 |
| *உனை நினைத்து நான் எனை* | எஸ். பி. பாலசுப்ரமணியம், சுஜாதா மோகன், சித்ரா | வாலி | 5:07 |
| *பொட்டு வைத்து பூமுடிக்கும்* | சுவர்ணலதா | பழனி பாரதி | 4:47 |

குறிப்புகளும் மேற்கோள்களும்
---------------------------

1. ↑
2. ↑  "காப்பகப்படுத்தப்பட்ட நகல்". 2011-10-24 அன்று மூலம் பரணிடப்பட்டது. 2012-11-03 அன்று பார்க்கப்பட்டது.
3. ↑
**சுகார்த்தோ** (*Suharto* அல்லது *Soeharto*, (ஜூன் 8, 1921 - ஜனவரி 27, 2008) இந்தோனேசியாவின் முன்னாள் இராணுவத் தலைவரும் அதிபருமாவார். 1967 இலிருந்து 1998 வரை இந்தோனேசியாவின் அதிபராக மிக நீண்ட காலம் பதவியிலிருந்த அரசியற் தலைவராவார்.

இந்தோனீசியாவின் முதலாவது ஜனாதிபதி சுகர்னோவிடமிருந்து இராணுவத் தலையீட்டின் மூலமும் உள்நாட்டுக் குழப்பங்க்களீன் மத்தியிலும் சுகார்த்தோ ஆட்சியைக் கைப்பற்றினார். தனது 30 ஆண்டுகால ஆட்சியில், சுகார்த்தோ ஒரு காத்திரமான மத்திய அரசாங்கத்தை இராணுவ வழிமுறைக்களில் அமைத்தார். அவரது நிலையான அரசியற் கொள்கை மற்றும் கம்யூனிச எதிர்ப்புக் கொள்கை அவருக்கு மேற்குலக நாடுகளின் ஆதரவைப் பெற்றுத் தந்தது. இவரது ஆட்சிக் காலத்தில் நாட்டின் பொருளாதாரம் மற்றும் தொழிற்துறை நல்ல வளர்ச்சி கண்டது. ஆனாலும் இவரது ஆட்சிக் காலத்தில் மில்லியன் கணக்கில் கம்யூனீஸ்டுக்களும் சீன இந்தோனேசியர்களும் கொல்லப்பட்டனர். கம்யூனிஸ்டுகள், மற்றும் சீனர்களின் நடவடிக்கைகள் தடை செய்யப்பட்டன.

ஆனாலும் 1990களில் நாட்டின் பொருளாதார நிலைமை மந்தமடையத் தொடங்கியது. மக்களின் வாழ்க்கைத் தரம் குறையத் தொடங்கியது. இதனால் வெளிநாட்டு ஆதரவு குறையத் தொடங்கிற்று. உள்நாட்டுக் குழப்பங்களின் மத்தியில் மே 1998இல் தனது அதிபர் பதவியைத் துறக்க வேண்டியதாயிற்று.

மேற்கோள்கள்
-----------

1. ↑  Miguel, Edward; Paul Gertler, David I. Levine(January 2005). "Does Social Capital Promote Industrialization? Evidence from a Rapid Industrializer". *Econometrics Softare Laboratory, University of California, Berkeley*.
2. ↑  Robert Cribb (2002). "Unresolved Problems in the Indonesian Killings of 1965-1966". *Asian Survey* **42** (4): 550–563. .
3. ↑  Leo Suryadinata (1976). "Indonesian Policies toward the Chinese Minority under the New Order". *Asian Survey* **16** (8): 770–787. .

வெளி இணைப்புகள்
---------------

* சுகார்ட்டோவின் சரிதம்
* டைம் இதழ்
* திண்ணை இதழில் சுகார்ட்டோ பற்றிய கட்டுரை
**குமாரசாமி பாலசிங்கம்** (*Coomarasamy Balasingham*, 10 மார்ச் 1917 – 15 சூலை 2001) என்பவர் ஒரு முன்னணி இலங்கை தமிழ் அரசு ஊழியர்.

ஆரம்ப கால வாழ்க்கை
------------------

பாலசிங்கம் 10 மார்ச் 1917 இல் பிறந்தார்.   இவர் தெல்லிப்பழையைச் சேர்ந்த தமிழ் அறிஞரான வி. குமாரசுவாமி என்பவரின் மகனாவார்.  இவர் கொல்லங்கலட்டி தமிழ்ப்பள்ளி தெல்லிப்பழை மகாஜனக் கல்லூரி மற்றும் யாழ்ப்பாணம் இந்துக் கல்லூரி ஆகியவற்றில் கல்வி பயின்றார்.   இவர் கேம்பிரிட்ஜ் இளையோர் தேர்வில் பங்கேற்றபோது தமிழில் கௌரவமும் சிறப்பும் பெற்றார்.  பின்னர் கேம்பிரிட்ஜ் மூத்தோர் தேர்வில் தேர்ச்சி பெற்றார்.  பள்ளிக் கல்விக்குப் பிறகு இவர் இலங்கை பல்கலைக்ழக கல்லூரியில் சேர்ந்தார், அங்கு இவர் 1937 இல் **இளங்கலைமானி** (தமிழ்நாட்டு வழக்கு; இளங்கலை) பட்டத்தை ஆங்கிலம், தமிழ், மெய்யியல் போன்றவற்றில் பட்டம் பெற்றார்.   இவர் குடிமைப்பணியில் சேர மிகவும் இளம் வயதானவராக இருந்ததால் இலங்கை சட்டக் கல்லூரியில் சேர்ந்தார். 1942 இல் உச்ச நீதிமன்றத்தில் வழக்கறிஞராக தகுதிபெற்றார். 

பாலசிங்கம் கேட் முதலியார் நாகநாதர் கனகநாயகத்தின் மகள் சேதுவை மணந்தார்.  இந்த இணையருக்கு இரண்டு மகன்கள் (பாலகாங்கேயன் மற்றும் பத்மநாபன்) மற்றும் ஒரு மகள் (தில்லைசிவா) இருந்தனர்.

தொழில்
------

பாலசிங்கம் 1939 இல் குடிமைப்பணி தேர்வில் வெற்றிபெற்று 1940 இல் இலங்கை குடிமைப்பணியில் இணைந்து,   பல பதவிகளை வகித்து பல இடங்களில் பணியாற்றினார். இவர் மாத்தறை மற்றும் புத்தளத்தில் கூடுதல் நீதித்துறை நடுவர்; இரண்டாம் உலகப் போரின் போது உதவி தந்தி சென்சார்; யாழ்ப்பாணத்திலும் கண்டியிலும் அலுவலக உதவியாளர்; ஹெரனையில் கூடுதல் உதவி அரசாங்க அதிபர்  ; களுத்துறையில் உதவி அரசாங்க அதிபர்; ஹட்டன் மற்றும் கொழும்பில் பிரதி தொழிலாளர் கட்டுப்பாட்டாளர்; மட்டக்களப்பில் காணி அபிவிருத்தி உதவிப் பணிப்பாளர் போன்ற பதவிகளை வகித்தார். 

இவர் 1958 இல் கருவூலத்தில் வழங்கல், பணியாளர் மற்றும் நிதிக் கட்டுப்பாட்டாளராகவும், 1961 இல் கருவூலத்தின் துணைச் செயலாளராகவும் ஆனார்.    பாலசிங்கம் 1964 முதல் 1970 வரை சுகாதார அமைச்சின் நிரந்தர செயலாளராக ஆனார்.

பிற்கால வாழ்வு
--------------

பாலசிங்கம் அரசாங்க நிதி ஒழுங்குமுறைகளை திருத்தும் குழுவின் தலைவராகவும் ஊதிய மீளாய்வுக் குழுவின் உறுப்பினராகவும் இருந்தார். இவர் 1984 இல் அமெரிக்கா சென்றார்.  இவர் 2001 சூலை 15 அன்று கனெக்டிகட்டில் இறந்தார்.

குறிப்புகள்
-----------

 

1. 1 2 3 4 5 6 7 8 9 10  Arumugam, S. (1997). *Dictionary of Biography of the Tamils of Ceylon*. பக். 21. .
2. 1 2 3 4 5 6 7 8 9 10  Sankarakumaran, C.. "C. Balasingham". Archived from the original on 2016-03-04. .
3. ↑  Somasundram, M.. "Arm of treasury, PED benumbe". .
4. ↑  "C Balasingham (1917 - 2001)". Ancient Faces. 2016-03-05 அன்று மூலம் பரணிடப்பட்டது. 2021-12-03 அன்று பார்க்கப்பட்டது.
உலகின் மிகச்சிறிய முதுகெலும்பி**பீடோஃபிரினே அமௌவன்சிஸ்** *(Paedophryne amauensis)* என்பது பப்புவா நியூ கினியைச் சேர்ந்த தவளை இனம். 2009 ஆம் ஆண்டில் கண்டறியப்பட்ட இது, சனவரி 2012 இல் தனி ஒரு சிற்றினமாய் அறிவிக்கப்பட்டது.

பெயர் விளக்கம்
--------------

இத்தவளையின் பெயர் அது கண்டுபிடிக்கப்பட்ட *அமௌ* (*Amau*) என்னும் ஊர்ப்பெயரைக் கொண்டுள்ளது. அதன் பொதுப்பெயர் இரண்டு கிரேக்கச் சொற்களால் ஆனது. Paedos (παίδος) என்னும் கிரேக்கச் சொல் "குழந்தை", "குட்டி", "குஞ்சு" என்றும், phryne (φρύνος) என்னும் சொல் "தவளை", "தேரை" என்றும் பொருள்படும்.

இத்தவளை Paedophryne என்னும் பேரினத்தின் கீழ் வருகின்ற இனமாக வகைப்படுத்தப்பட்டுள்ளது.

இதன் உடலமைப்பும் பண்களும்
-------------------------

இத்தவளை வெறும் 7.7 மில்லி மீட்டர் அளவே உள்ள இது உலகின் யாவற்றினும் சிறிய முதுகெலும்பி ஆகும். இதற்கு முன் இந்தோனீசிய மீச்சிறு கெண்டை என்னும் மிகச்சிறு ஒரு கெண்டை மீன் வகையே ("Paedocypris progenetica") உலகின் மிகச்சிறிய முதுகெலும்பியாக இருந்தது. அதனுடைய நீளம் 7.9 மில்லி மீட்டர்]]. .

பீடோஃபிரினே அமௌவன்சிசின் புதிர்க்கதிர் (அல்லது X-கதிர்)ப் படம்.
இந்தக் குட்டித் தவளை, நிலத்தில் வாழ்கின்றது. இதன் வளர்ச்சிநிலைகளில் தலைப்பிரட்டை (tadpole) என்னும் வளர்ச்சிநிலை இல்லை அதற்கு மாறாக இவை முட்டையில் இருந்து நேரடியாகவே முழுவதும் உருவான குஞ்சுகளாகப் பிறக்கின்றன. இக் குட்டித் தவளைகள் அவற்றின் உடல் நீளத்தைப் போல் 30 மடங்கு தொலைவைத் தாண்டிக் குத்திக்கும் வல்லமை உடையது. இது சிறு முதுகெலும்பில்லா உயிரினங்களை உண்டு வாழ்கின்றன. இவ் இனத்தின் ஆண் தவளைகள் மிக உயர்துடிப்பு கீச்சொலியில் (பூச்சிகள் போல்) கத்துகின்றன. இதன் ஒலித் துடிப்பலைகள்8400 முதல் 9400 Hz (எர்ட்ஃசு அல்லது நொடிக்கான அலைத்துடிப்புகள்) கொண்டவை..

மேற்கோள்களும் அடிக்குறிப்புகளும்
--------------------------------

1. 1 2  Rittmeyer, Eric N.; Allison, Allen; Gründler, Michael C.; Thompson, Derrick K.; Austin, Christopher C. (2012). Etges, William J.. ed. "Ecological guild evolution and the discovery of the world's smallest vertebrate". *PLoS ONE* **7** (1): e29797. doi:10.1371/journal.pone.0029797.. பார்த்த நாள்: 11 January 2012.
2. 1 2  "World's smallest creature with a vertebrate named". *The Telegraph*. 12 January 2012. Archived from the original on 18 மே 2012.. பார்த்த நாள்: 12 January 2012.
3. ↑  "Hallan en Papúa Nueva Guinea a las ranas más pequeñas del mundo" (Spanish). eluniverso.com. 12 January 2012 அன்று பார்க்கப்பட்டது.CS1 maint: Unrecognized language (link)
4. ↑  "Tiny frog claimed as world's smallest vertebrate". *The Guardian*. 12 January 2012.. பார்த்த நாள்: 12 January 2012.
**அண்ணாமலை**(ஆங்கிலம்:**Dr.KM.Annamalai**) அவர்கள் இந்தியாவின் தமிழ்நாடு மாநிலத்தில் புதுக்கோட்டை மாவட்டம் மேலசிவபுரி என்னும் இடத்தில் திரு.குமரப்பன் என்பவருக்கு மகனாக பிறந்தார். இவர் இயன்முறைமருத்துவராக அணைவராலும் அறியப்படுகிறார்.

கல்வி
-----

இவர் இயன்முறைமருத்துவத்தில் இளங்கலை பட்டம் (ஆங்கிலம்:**BPT**) தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் மூலமாகவும் முதுகலை பட்டம் (ஆங்கிலம்:**MPT**) சௌதரி சரண் சிங் பல்கலைக்கழகம் மூலமாகவும் பெற்றார். 

  

மேலும் இவர் பல குறுகிய கால பாடத்திட்டங்களை பல்வேறு நாடுகளில் பயின்றுள்ளார். அவைகள் முறையே இத்தாலி நாட்டில் முகபாவம் பற்றி, ஐக்கிய இராச்சியம் நாட்டில் நீர்ச்சிகிச்சை பற்றி, ஜெர்மனி நாட்டில் உடலியக்கவியல் பற்றி, அமெரிக்க ஐக்கிய நாடுகளில் மண்டைச்சிகிச்சை, உலர் ஊசிச்சிகிச்சை பற்றி மற்றும் பரகுவை நாட்டில் இயக்கவியல் சமநிலை நிலைத்தன்மை பற்றி பயின்றுள்ளார்.

பணி விவரம்
----------

அண்ணாமலை அவர்கள் அகமதாபாத் நகரில் இயங்கி வரும் அப்பல்லோ மருத்துவமணையின் இயன்முறைமருத்துவத் துறை தலைவராக பணியாற்றி வருகிறார்.  மேலும் அலைன்ஸ் பிசியோசொலியூசனின் இயக்குனராகவும் உள்ளார். இவர் அவசர சிகிச்சை மற்றும் இருதய நுரையீரல் அறிவியல் துறையில் தமது மருத்துவம் சார்ந்த சிகிச்சை மற்றும் கல்வி திட்டத்தில் 17 ஆண்டுகளாக பணியாற்றி வருகிறார்.

மேலும் இவர் 2011 ஆம் ஆண்டு உலக மட்டை விளையாட்டு போட்டியில் இந்திய மட்டை விளையாட்டு ஆணியின் இயன்முறைமருத்துவர்கள் குழுவில் பணியாற்றினார். இந்திய இயன்முறைமருத்துவ சங்கம் மற்றும் ஐக்கிய இராச்சியம் நாட்டின் உடல்நல சுகாதாரத்துறை சபையின் உறுப்பினர் ஆவார்.

வேந்தராக
--------

2017 ஆம் ஆண்டு ஏப்ரல் மாதம் 20 ஆம் நாள் இயன்முறைமருத்துவர் அண்ணாமலை அவர்களை அடுத்த ஐந்து ஆண்டுகளுக்கு காந்தி கிராமம் கிராமியப் பல்கலைக்கழகத்தின் வேந்தராக இந்தியாவின் மனிதவள மேம்பாட்டு அமைச்சகம் நியமித்தது

மேற்கோள்கள்
-----------

1. 1 2 3 4 5 6  ""வேந்தர்"".
2. ↑  ""துறை தலைவர்".
3. ↑
**குலாம் பாரூக் அவான்** (*Ghulam Farooq Awan*) பாக்கித்தான் நாட்டைச் சேர்ந்த ஒரு வழக்கறிஞர் ஆவார். 1961 ஆம் ஆண்டு பிப்ரவரி மாதம் 10 ஆம் தேதியன்று இவர் பிறந்தார். ஓரு கட்டுரையாளராகவும் சட்டம், நீதி மற்றும் நாடாளுமன்ற விவகாரங்களுக்கான பாக்கித்தான் பிரதமரின் முன்னாள் ஆலோசகராகவும் இருந்தார். முன்னதாக இவர் பாக்கித்தான் நாட்டின் கூடுதல் தலைமை சட்ட அதிகாரியாகவும் பணியாற்றினார்.

அரசியல் வாழ்க்கை
----------------

குலாம் பாரூக் அவான் 1991 ஆம் ஆண்டு வழக்கறிஞர் பணியில் சேர்ந்தார். 20 ஆண்டுகளுக்கும் மேலாக வழக்கறிஞராகப் பணிபுரிந்தார். 2011 ஆம் ஆண்டு சனவரி மாதம் பாக்கித்தான் நாட்டின் கூடுதல் தலைமை சட்ட அதிகாரியாகப் பதவியேற்றார். பின்னர் இதே ஆண்டின் ஏப்ரல் மாதத்தில் 
பாக்கித்தான் சனாதிபதி ஆசிப் சர்தாரியால் பிரதம மந்திரி யூசுப் ராசா கிலானியின் ஆலோசகராக நியமிக்கப்பட்டார்.

பாக்கித்தான் மக்கள் கட்சியில் இருந்து விலகி 2016 ஆம் ஆண்டில் பாக்கித்தான் தெக்ரீக்-இ-இன்சாப்பு கட்சியில் சேர்ந்தார்.

மேற்கோள்கள்
-----------

1. ↑  "Farooq Awan appointed as adviser to the PM of Pakistan". *Rasoul News*. April 16, 2011. Archived from the original on March 21, 2012.. பார்த்த நாள்: August 10, 2011.
2. ↑  "Asif Zardari appointed Farooq Awan as Adviser to PM". *Pakistan Times*. April 16, 2011. Archived from the original on November 3, 2013.. பார்த்த நாள்: August 10, 2011.
3. ↑  "List of Advisers to the Prime Minister of Pakistan". Ministry of Information and Broadcasting. June 29, 2011 அன்று மூலம் பரணிடப்பட்டது. August 10, 2011 அன்று பார்க்கப்பட்டது.
**புபேசு குப்தா** (*Bhupesh Gupta*, 20 அக்டோபர் 1904 – 6 ஆகத்து 1981) இந்திய அரசியல்வாதி இந்தியப் பொதுவுடமைக் கட்சித் தலைவர், நாடாளுமன்ற உறுப்பினர் ஆவார். பேச்சாளராகவும் எழுத்தாளாராகவும் இதழாசிரியராகவும் விளங்கியவர்.

பிறப்பும் கல்வியும்
-------------------

தற்பொழுது வங்கத் தேயத்தில் அமைந்துள்ள மீமன்சிங் மாவட்டத்தில் உள்ள இத்னா என்னும் ஊரில் புபேசு குப்தா பிறந்தார். இசுகாட் சர்ச்சு கல்லூரியில் பயின்றார். மாணவராக இருக்கும்போதே இந்திய விடுதலைப் போராட்டத்தில் கலந்துகொண்டார். மேல் கல்வியின் பொருட்டு இங்கிலாந்துக்குச் சென்ற புபேசு குப்தா அங்கு பொதுவுடைமை மாணவர்களுடன் தோழமையுடன் செயல்பட்டார்.

சிறை வாழ்க்கை
-------------

அனுசீலன் என்னும் புரட்சி அமைப்பில் இணைந்து செயலாற்றினார். இவருடைய முனைப்பான செயல்பாட்டின் காரணமாக 1930 இல் முதன் முதலாக கைது செய்யப் பட்டார். 1931 ஆம் ஆண்டில் இரண்டு முறை கைது செய்யப்பட்டு மீண்டும் 1933 இல் கைது ஆகி 1937 வரை சிறையில் இருந்தார்.

1948 இல் பொதுவுடைமைக் கட்சி இந்தியாவில் தடை செய்யப்பட்டது. அப்போது புபேசு குப்தா தலைமறைவானார் ஆனால் 1951 இல் கைது செய்யப்பட்டு ஏப்பிரல் 1952 வரை சிறையில் இருந்தார்

இதழாசிரியர்
-----------

1954 முதல் 1957 வரை புது யுகம் (NEW AGE) இதழில் பதிப்பாசிரியராக இருந்தார். மீண்டும் இரண்டாம் முறையாக 1966 முதல் தம் இறுதி வரை அவ்விதழின் ஆசிரியராக இருந்தார். சுவாதிநாட என்னும் கட்சியின் பத்திரிகையின் ஆசிரியர் குழுவிலும் இருந்தார்.

பணிகள்
------

சட்டப் படிப்பு முடித்து இங்கிலாந்திலிருந்து திரும்பிய புபேசு குப்தா இந்தியாவில் பொதுவுடைமை இயக்கத்தில் இணைந்தார். 1943 ஆம் ஆண்டில் வங்கத்தில் கடும் பசியும் பஞ்சமும் நிலவியது. அப்போது புபேசு குப்தா நிவாரணப் பணிகளில் ஈடுபட்டார். 1952 முதல் மாநிலங்களவையில் உறுப்பினராகி தம் வாழ்வின் இறுதிக் காலம் வரை அப்பதவியில் இருந்தார். மாநிலங்களவை 100 ஆவது கூட்டம் நிகழ்ந்தபோது புபேசு குப்தாவின் நீண்ட கால பாராளுமன்றச் சேவையைப் பாராட்டி இவருக்குச் சிறப்பு செய்யப்பட்டது. அரசியல், பொருளியல் தொடர்பான சிக்கல்களைப் பற்றிக் கட்டுரைகளைப் பல இதழ்களில் எழுதி வந்தார். பன்னாட்டு பொதுவுடைமை இயக்கக் கூட்டம் புச்சரெச்ட்டில் நடைபெற்ற போது அக்கூட்டதில் கலந்து கொண்டார். பல்வேறு நாடுகளில் நிகழ்ந்த பொதுவுடைமை மாநாடுகளில் கலந்து கொண்டார். 1959 ஆம் ஆண்டில் பீஜிங் சென்று சீன நாட்டுத் தலைவர் மா சே துங் கைச் சந்தித்தார்.

சான்றாவணம்
----------

* 
*

மேற்கோள்கள்
-----------

1. ↑  *Some Alumni of Scottish Church College* in *175th Year Commemoration Volume*. Scottish Church College, April 2008. page 592
**நினைவுமண்டப நூலகம்** என்பது ஆண்டோவர், மாசச்சூசெட்ஸின் பொதுநூலகம் ஆகும். இக்கட்டிடம், இத்தாலியனேட் கட்டிட முறைகளைக் கொண்டு, 1873 ல் ஜே. எஃப். ஈட்டனின் வடிவமைப்பின்படி கட்டப்பட்டது. நூலகத்தை அமைக்க, பிரபல உள்ளூர் வர்த்தகர்கள் நிதிதிரட்டினர், மற்றும் ஆபட் அன்ட் ஜெங்கின்ஸ் எனப்படும் நிறுவனத்தினர் அதை கட்டியுள்ளனர். இன்று வரை ஊரின் நூலகமாகவும் செயல்பட்டுக் கொண்டிருக்கின்ற இக்கட்டிடம், ஊரின் உள்நாட்டுப்போர் வீரர்களுக்கும் நினைவுச்சின்னமாகவும் உள்ளது. 1920களில், ஷெப்லி, புல்ஃபின்ச், ரிச்சர்ட்ஸன், மற்றும் ஆபட் என்பவர்களால் இந்நூலகம் புதுப்பிக்கப்பட்டிருந்த போது, அதனது காலனித்துவ அம்சங்களை முதல்முறையாக ஏற்றுக்கொண்டது.

1982 ல், இக்கட்டிடம், தேசிய பழமையான இடங்கள் பட்டியலில் சேர்க்கப்பட்டது.

மேலும் காண்பதற்கு
-----------------

* National Register of Historic Places listings in Andover, Massachusetts
* National Register of Historic Places listings in Essex County, Massachusetts

மேற்கோள்கள்
-----------

1. ↑  "MACRIS inventory record for Memorial Hall Library". Commonwealth of Massachusetts. 2013-12-26 அன்று பார்க்கப்பட்டது.
[*தொடர்பிழந்த இணைப்பு*]

இதர இணைப்புகள்
--------------

* Memorial Hall Library
தமிழகத்தின் பல தென் மாவட்டங்களில் குறிப்பாக திருநெல்வேலி மாவட்டம் மற்றும் தூத்துக்குடி மாவட்டங்களில் அதிக அளவில் பீடித் தொழில் நடைபெறுகிறது. தமிழ்நாடு முழுவதும் 75 பெரிய பீடி உற்பத்தி நிறுவனங்கள் நாள் ஒன்றுக்கு 50,00,000 மேற்பட்ட பீடிகள் உற்பத்தி செய்கிறது. மேலும் 500 சிறு பீடி உற்பத்தி நிறுவனங்கள் நாள் ஒன்றுக்கு 50,000 முதல் 5 இலட்சம் வரையிலான பீடிகள் உற்பத்தி செய்கின்றனர். நாளொன்றுக்கு 50 கோடி பீடிகள் உற்பத்தி செய்யப்படுகிறது. 1,000 பீடியின் மதிப்பு 250 ரூபாய் ஆகும். தமிழ்நாட்டில் ஆண்டிற்கு 4,000 கோடி பீடிகள் உற்பத்தி செய்யப்படுகிறது. இப்பீடித் தொழிலில் அமைப்பு சாரா 5 இலட்சம் பேர் வேலை செய்கின்றனர். பீடித்தொழிலாளர்களில் 90% பெண்கள் ஆவார்.

மூலப்பொருட்கள்
--------------

பீடித்தொழிலுக்குரிய மூலப்பொருளான தெண்டு இலைகள் ஒடிசா, சத்தீஸ்கர், மத்தியப் பிரதேசம் போன்ற மாநிலங்களின் மலைக்காடுகளிலிருந்து பெறப்படுகிறது. மேலும் புகையிலையை மகாராட்டிரா, குஜராத், போன்ற மாநிலங்களிலிருந்தும், தமிழ்நாட்டின் தாராபுரம் பகுதிகளிலிருந்தும் பெறப்படுகிறது.

கூலி
----

குறைந்தபட்ச ஊதியச் சட்டப்படி 1,000 பீடிகள் தயாரிக்கும் தொழிலாளியின் கூலி ரூபாய் 196/- ஆகும். ஆனால் சட்டப்படியான கூலியைவிட குறைந்த கூலியே பீடித்தொழிலாளர்களுக்கு வழங்கப்படுகிறது. 8 முதல் 12 வரை பீடிசுற்றும் முழுநேர தொழிலாளி 800 முதல் 1200 பீடிகளைச் சுற்றுவர். பகுதிநேரமாக பீடிச்சுற்றும் பெண்கள் மற்றும் குழந்தைகள் நாளொன்றுக்கு 300 முதல் 500 பீடிகளைச் சுற்றுவர்.

பீடி சுற்றும் தொழிலிடங்கள்
--------------------------

தமிழ்நாட்டில் 95 ஆண்டுகளாக நடக்கும் பீடித்தொழில் தென் தமிழ்நாட்டில் திருநெல்வேலி மாவட்டத்தின் மேலப்பாளையம், வள்ளியூர், அம்பாசமுத்திரம், சங்கரன்கோவில், தென்காசி பழமையான பீடி உற்பத்தி மையங்கள் ஆகும். வட தமிழகத்தில் திருச்சி, குடியாத்தம், வாணியம்பாடி மற்றும் ஆம்பூர் ஆகிய இடங்களிலும் பீடித்தொழில் நடைபெறுகிறது.

பெரிய பீடி தயாரிப்பு நிறுவனங்கள்
--------------------------------

* **செய்யது பீடி**
* **அசல் மலபார் பீடி**

இதனையும் காண்க
--------------

* பீடி
* தெண்டு இலை

மேற்கோள்கள்
-----------

1. ↑  ORIGIN OF BEEDI INDUSTRIES IN INDIA, TAMILNADU AND TIRUNELVELI
2. ↑  "Ground Realities of Beedi Workers in Tamilnadu" (PDF). 2019-10-30 அன்று மூலம் (PDF) பரணிடப்பட்டது. 2019-10-30 அன்று பார்க்கப்பட்டது.
3. ↑  "Problems and Challenges of Beedi Workers in Tamilnadu" (PDF). 2019-10-30 அன்று மூலம் (PDF) பரணிடப்பட்டது. 2019-10-30 அன்று பார்க்கப்பட்டது.
4. ↑  IT raids Tamil Nadu’s top beedi manufacturing company
5. ↑
6. ↑  ASAL MALABAR BEEDI DEPOT PRIVATE LIMITED

வெளி இணைப்புகள்
---------------

* தமிழகத்தில் பீடி உற்பத்தி தொழில்
இது ஒரு விளையாட்டைப் பற்றியது.
தண்ணீரைப் பற்றி அறிய, நீர் என்ற பக்கத்தைப் பார்க்கவும்.

தண்ணி என்பது தென்னாப்பிரிக்காவில் விளையாடப்படும் சீட்டு விளையாட்டு. இது தென்னாப்பிரிக்காவிற்கு சென்ற தமிழர்களால் உருவாக்கப்பட்டது. தண்ணீர் என்ற சொல்லில் இருந்து மருவியது. கரும்பு தோட்டங்களில் பணி செய்த பொழுது, பொழுதுபோக்கு விளையாட்டாக அமைந்தது.
 இதிலிருந்து சிறிதே வேறுபட்ட ஆட்டங்களை மொரிசியசிலும் விளையாடுகின்றனர்.
இது குடும்ப விளையாட்டாக விளையாட்டாக இருந்த பொழுதிலும், பிற தென்னாப்பிரிக்கர்களிடமும் பரவியிருந்தது. இந்த விளையாட்டு டோர்னமென்டில் சேர்க்கப்பட்டு, பீட்டர்மரிட்சுபர்கு என்ற பகுதியில் முதலாம் தண்ணி கோப்பை விளையாடப்பட்டது.

வரலாறு
------

ராமசாமி நாயுடு என்ற கரும்புத் தோட்டத் தொழிலாளியும் அவரது நண்பர்களும் இணைந்து கண்டிபிடித்தனட் என்று கூறப்படுகின்றது.

ஆட்டம்
------


**சீட்டுகளின் மதிப்பு**| **வரிசை** | J | 9 | A | 10 | K | Q |
| --- | --- | --- | --- | --- | --- | --- |
| **மதிப்பு** | 30 | 20 | 11 | 10 | 3 | 2 |

இதை நால்வர் விளையாடினால் பொருத்தமாக இருக்கும். இந்த ஆட்டத்தை 24 சீட்டுகள் கொண்டு விளையாடுவர்.

சான்றுகள்
---------

1. 1 2  Khan, Farook (2003-02-05). "Anyone for Thunee?". Daily News.
2. ↑  Devchand, Tharuna (2010-10-11). "Work hard, play hard". The Witness. Archived from the original on 2012-03-23. .

இணைப்புகள்
----------

* தண்ணி.காம் பரணிடப்பட்டது 2014-01-02 at the வந்தவழி இயந்திரம்
பிரெட்ரிக் மாக்ஸ் முல்லர்
**மாக்ஸ் முல்லர்** (டிசம்பர் 6, 1823 - அக்டோபர் 28, 1900), என்று பரவலாக அறியப்பட்ட **பிரெட்ரிக் மாக்ஸ் முல்லர்** (*Friedrich Max Müller*) ஒரு ஜெர்மானிய மொழியியலாளரும், கீழைத்தேச ஆய்வாளரும் ஆவார். இந்தியவியலைத் தொடக்கி வைத்தவர்களுள் ஒருவராகக் கருதப்படும் இவர், சமய ஒப்பாய்வுத் துறையை உருவாக்கியவராகவும் கருதப்படுகிறார். இத் துறையில் இவர், ஆய்வு நூல்களையும், சாதாரண பொதுமக்களுக்கான நூல்களையும் எழுதியுள்ளார். இவருடைய மேற்பார்வையில் உருவாக்கப்பட்ட, *கிழக்கத்தியப் புனித நூல்கள்* (*Sacred Books of the East*) என்னும் பெயர்கொண்ட 50 தொகுதிகள் அடங்கிய பெரிய நூல் விக்டோரியா காலத்தின் ஆய்வு முயற்சிகளுக்குச் சான்றான ஒரு நினைவுச் சின்னமாக இன்றும் திகழ்கிறது.

விவேகானந்தருடன்
---------------

சுவாமி விவேகானந்தர் இவரைப் பற்றி, "தாம் எழுதிய உரையைப் புதுப்பிக்க சாயனர்தான் இப்போது மாக்ஸ்முல்லராகப் பிறந்திருக்கிறார் என்று நான் எண்ணுகிறேன். நீண்ட காலமாகவே எனக்கு இந்தக் கருத்து இருந்தது. மாக்ஸ்முல்லரைப் பார்த்த பிறகு அது உறுதியாகிவிட்டது." என்று கூறியுள்ளார்

ரிக் வேதம்
----------

ரிக்வேதத்தை வெளியிட அவருக்குக் கிழக்கிந்திய கம்பெனி ஒன்பது லட்சம் ரூபாய் கொடுத்தது. அதன் கையெழுத்து பிரதியை தயாரிக்கவே அவருக்கு இருபத்து ஐந்து வருடங்கள் ஆயிற்று. அச்சிடுவதற்கு மேலும் இருபது வருடங்கள் பிடித்தன.

ராமகிருஷ்ணர்: வாழ்வும், வாக்கும்
--------------------------------

இவர் சுவாமி விவேகானந்தரின் குருவான ஸ்ரீராமகிருஷ்ண பரமஹம்சர் அவதார புருஷர் என்ற கருத்தை ஏற்றுக் கொண்டவர். அவரைக் குறித்த கட்டுரைகளும், புத்தகமும் எழுதியவர்.
இவர் எழுதிய "ராமகிருஷ்ணர்: வாழ்வும், வாக்கும்" (Râmakrishna: His Life and Sayings (1898)) என்ற புத்தகம் ஸ்ரீராமகிருஷ்ண பரமஹம்சரைப் பற்றி வெளிநாட்டினரால் எழுதப்பட்ட புத்தகங்களுள் முன்னோடியான ஒன்று.

திலகரைப் பற்றிய கருத்து
-----------------------

இவர் இந்தியாவின் பால கங்காதர திலகர் சிறையில் அடைக்கப்பட்ட போது, அப்போதைய விக்டோரியா மகாராணிக்கு திலகர் விடுதலை செய்யப்பட வேண்டும், சிறையில் நல்லவிதமாக நடத்தப்பட வேண்டும் என்று வலியுறுத்தி கடிதம் எழுதினார். வில்லியம் வில்சன் ஹன்டர் மற்றும் பலரும் இக்கடிதத்தில் கையெழுத்திட்டனர்.

மேற்கோள்கள்
-----------

1. ↑  "The Sacred Books of the East". eBooks@Adelaide, University of Adelaide. 2014. 2015-09-05 அன்று மூலம் பரணிடப்பட்டது. 20 சூலை 2015 அன்று பார்க்கப்பட்டது.

உதவி நூல்
---------

* எழுந்திரு! விழித்திரு! ; சொற்பொழிவுகள் மற்றும் எழுதியவற்றின் தொகுப்பு : 6; பக்கம் 57,58, ஸ்ரீராமகிருஷ்ண மடம், சென்னை
* சுவாமி விவேகானந்தர் எழுதியவற்றின் தொகுப்பு

மேலும் பார்க்க
--------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***மாக்ஸ் முல்லர்*** |

* ஆரிய ஆக்கிரமிப்புக் கொள்கை
**மாங்கல்ய தோஷம்** (*Mangala Dosha*) அல்லது *மங்கள தோஷம்* (IAST : *Maṅgala-doṣa*), என்பது ஸ்க்வா நீக்கம் காரணமாக *மங்கல் தோஷ்* என்றும் அழைக்கப்படுகிறது. இது இந்தியாவில் நிலவும் இந்து மத மூடநம்பிக்கை ஆகும். இந்து சோதிடத்தின்படி செவ்வாயின் (அங்காரகன்) ஆதிக்கத்தின் கீழ் பிறந்த பெண்களுக்கு "மாங்கல்ய தோஷம்" ("செவ்வாய் தோஷம்") இருப்பதாகக் கூறப்படுகிறது. இத்தகைய பெண்கள் மாங்கல்ய தோஷமுடையவர் (அல்லது மாங்லிக்) என்று அழைக்கப்படுகிறார்கள். இந்த மூடநம்பிக்கையின் படி, மாங்கல்ய தோஷமுடைய பெண்ணுக்கும் தோஷம் இல்லாதவருக்கும் இடையேயான நடைபெறும் திருமணம் பேரழிவு தரும் என்பதாகும்.

மாங்கல்ய தோஷ மூடநம்பிக்கையை நம்புபவர்கள், ஒரு மாங்கலிய தோஷமுடைய நபர் தங்கள் மாங்கல்ய தோஷம் இல்லாத கணவனின் திருமண வாழ்க்கையின் ஆரம்பக்காலத்தில் மரணத்தை ஏற்படுத்துவார் என்று நம்புகின்றனர். இதனைப் போக்க நிவாரணமாக முதலில் தோஷமுடையவர் ஒரு மரம் (வாழை அல்லது அரச மரம், விலங்கு அல்லது உயிரற்ற பொருள் ஒன்றைத் திருமணம் செய்து கொள்வார்கள். இந்த போலித் திருமண வழக்கம், சடங்கில் பயன்படுத்தப்படும் "துணையினைப்" பொறுத்து வெவ்வேறு பெயர்களைக் கொண்டுள்ளது. உதாரணமாக, ஒரு நபர் ஒரு மண் பானையை (கும்பா) திருமணம் செய்து கொண்டால், அந்த விழா "கும்ப-விவா" ("பானையுடன் கூடிய திருமணம்") என்று அழைக்கப்படுகிறது. மாங்கல்ய தோஷத்தால் ஏற்படும் அனைத்து தீய விளைவுகளும் "போலித் துணை" மீது ஏற்படும் என்று நம்பப்படுகிறது: இத்தகைய நபர் மாங்கல்ய தோஷத்திலிருந்து இதன் மூலம் விடுவிக்கப்படுகிறார். மேலும் ஒரு மனிதனுடனான இவர்களின் திருமணமானது மகிழ்ச்சியானதாக இருக்கும் என்று எதிர்பார்க்கப்படுகிறது.

மேற்கோள்கள்
-----------

1. 1 2  K. Anand (1965). "An Analysis of Matrimonial Advertisements". *Sociological Bulletin* (Indian Sociological Society) **14** (1): 69. doi:10.1177/0038022919650106.
2. ↑  Shalu Nigam (29 August 2019). *Women and Domestic Violence Law in India: A Quest for Justice*. Taylor & Francis. பக். 291. பன்னாட்டுத் தரப்புத்தக எண்:978-1-00-069203-7. .
3. ↑  Eleni Gage (2018). *Lucky in Love: Traditions, Customs, and Rituals to Personalize Your Wedding*. Crown Publishing Group. பக். 34–35. பன்னாட்டுத் தரப்புத்தக எண்:978-0-525-57390-6. .
4. ↑  Roy Bainton (2016). *The Mammoth Book of Superstition: From Rabbits' Feet to Friday the 13th*. Little, Brown Book Group. பக். 312–313. பன்னாட்டுத் தரப்புத்தக எண்:978-1-4721-3747-0. .
5. ↑  Alisha Haridasani Gupta. "The True Story of My Marriage to a Pot". .
ஒளியியல் அச்சின் வழியேயான குறுக்கு வெட்டுத் தோற்றம் காடியானது கோளப்பிறழ்ச்சியினைக் குறைப்பதைக் காட்டும் படம்.
**காடிங்டன் உருப்பெருக்கி** (Coddington magnifier) என்பது ஒரு உருபெருக்கும் கண்ணாடி ஆகும். இது ஒரு மிகத்தடிமனான வில்லையகை் கொண்டுள்ளது. இந்த வில்லையின் நடுக்கோட்டில் மையக்காடி இடைத்திரையைக் கொண்டுள்ளது. இந்த அமைப்பின் காரணமாக மைய அச்சிற்கு நெருக்கமான கதிர்களால் ஏற்படும்கோளப் பிறழ்ச்சியானது குறைக்கப்படுகிறது. இந்த சிறப்பான அமைப்பின் காரணமாக வழக்கமான உருப்பெருக்கும் கண்ணாடியை விட வரை இந்த உருப்பெருக்கும் கண்ணாடி அதிக உருப்பெருக்கும் தன்மையைக் கொண்டுள்ளது. அதாவது 10× முதல் 20× உருப்பெருக்கும் திறனைக் கொண்டுள்ளது. பெரும்பாலான ஒற்றை வில்லை உருப்பெருக்கிகள் 5× அளவிற்கான உருப்பெருக்கும் திறனையேக் கொண்டுள்ளன. இத்தகைய உருப்பெருக்கிகளின் குறைபாடு என்னவென்றால் காடியுடனான இடைத்திரை உருப்பெருக்கியால் பார்க்கப்படும் பகுதியின் பரப்பினைக் குறைத்து விடுகிறது.

வரலாறு
------

1812 ஆம் ஆண்டு வில்லியம் ஐடு வோலஸ்டன் என்பவர் தொடக்க கால உருப்பெருக்கிகளின் மேம்பட்ட வடிவத்தை உருவாக்கினார். இவர் தனது வடிவமைப்பில் இரண்டு அரைக்கோளங்களை உள்ளடக்கிய ஒரு கோள வடிவ உருப்பெருக்கியை உருவாக்கினார். இவரது அமைப்பில் இரண்டு அரைக்கோளங்களுக்கிடையே ஒரு சிறிய அடைப்பு இருந்தது. டேவிட் புரூஸ்டர் வோலஸ்டன் உருவாக்கிய உருப்பெருக்கியில் இரு அரைக்கோளங்களுக்கு இடையில் கண்ணாடிக்குச் சமமான ஒளிவிலகல் குறிப்பெண் கொண்ட ஒளி ஊடுருவக் கூடிய சிமெண்டினால் அடைக்கும் போது சிறப்பாகச் செயல்படுகிறது என்பதைக் கண்டறிந்தார். டேவிட் புரூஸ்டர் நடுவில் ஒரு ஆழமான காடியைக் கொண்ட ஒரே கண்ணாடியிலான கோளத்தைப் பயன்படுத்தினார்.[1]1829 ஆம் ஆண்டில், என்றி காடிங்டன் வோலஸ்டன்-பிரூவ்ஸ்டர் வில்லையைப் பொதுப்பயன்பாட்டிற்கு கொணர்ந்ததுடன் காடியின் வடிவமைப்பை மாற்றி அமைத்ததன் மூலம் அதன் வடிவமைப்பினை மேம்படுத்தினார். இருப்பினும் இதைக் கண்டுபிடித்தமைக்கான உரிமையை அவர் கோரவில்லை.[2]

மேற்கோள்கள்
-----------

1. ↑  *An Introduction To Applied Optics, Volume II*, L. C. Martin, Sir Isaac Pitman & Sons, Ltd, London, 1932.
2. ↑  *History of Science*, Williams, Book 4, chapter V.